CONCURSUL REGIONAL ,,ÎMPREUNĂ PENTRU UN VIITOR VERDE!”

Domeniul ecologie și protecția mediului

Extras din regulament

Concursul se desfăşoară cu participarea elevilor de gimnaziu, cu vârste între 11 şi 14 ani, coordonaţi de cadre didactice de specialitate.

Elevii pot participa cu o singură lucrare la una sau la cele toate cele trei secţiuni.

În anul şcolar 2019-2020, Concursul ,,Împreună pentru un viitor verde!” este organizat pe trei secţiuni:   
       
 Secţiunea I    (lucrările vor fi transmise până la 12.06.2020)
         Lucrarea ştiinţifică propusă trebuie să fie de trei - cinci pagini maximum, tehnoredactate la distanţa de 1’, Times New Roman corp de literă 12, cu diacritice, format WORD sau PDF.
         Structura/Conţinutul lucrării va fi următorul:
· titlul lucrării, şcoala, judeţul, autorii şi coordonatorii,
· problema identificată/fenomenul de degradare a mediului din orizontul apropiat (judeţul natal) sau din oricare zonă a planetei noastre;
· identificarea şi menţionarea cauzelor care au condus la apariţia acestui fenomen negativ;
· rezultatele (descoperirile) privind problema analizată;
· propunerea unor soluţii referitoare la problema identificată;
· bibliografie referitoare la situaţia geografică analizată.
        Conţinutul lucrării trebuie să vizeze un aspect geografic concret din orizontul geografic apropiat sau poate viza orice fenomen geografic de pe Terra şi poate fi însoţit de imagini, schiţe, hărţi referitoare la subiectul analizat, precizându-se şi sursa acestora. 
Conţinutul grafic şi cartografic să nu depăşească 1/3 din lucrare. 
Lucrările copiate vor fi descalificate.

Secţiunea a II-a  (lucrările vor fi transmise până la 12.06.2020)
         Lucrare plastică/fotografie 
           În fiecare an de derulare a proiectului, coordonatorii concursului din judeţele implicate vor propune o temă generală, elevii urmând să o reproducă sub forma unor lucrări plastice sau fotografii. Tehnica de realizare a acestora este la alegerea copiilor, doar tema generală trebuie respectată. 
Lucrările copiilor/Fotografiile vor avea un format A4.
          În cazul participării la această secţiune cu fotografie, această trebuie să respecte subiectul concursului şi să fie de tip ,,reportaj” sau ,,peisaj geografic”. În plus, fotografiile trebuie să fie realizate cu o rezoluţie de cel puţin 8 megapixeli pentru o vizualizare cât mai bună.

Lucrările vor fi scanate, ulterior transmise către organizatorii concursului.

Secţiunea a III-a  (testul va fi realizat de comisia realizată cu acest scop la nivelul jud. Iași; data transmiterii lui către profesorul coordonator va fi comunicată ulterior)
 Test de cultură generală vizând protecţia mediului. 
Testul va fi la dispoziția elevilor timp de 48 de ore, ulterior urmând a fi transmisă fișa cu răspusurile elevilor și afișate rezultatele.
